કેન્દ્ર સરકાર દ્વારા ઐતિહાસિક સ્થળોને દત્તક આપવામાં ગુજરાતના રાણકી વાવ, મોઢેરા સૂર્યમંદિર, ચાંપાનેર-પાવાગઢ અને જૂનાગઢના શિલાલેખ વિગેરેનો સમાવેશ કરાયો હતો. તેના પગલે પ્રવાસન નિગમ હસ્તક કેટલાક સ્થળો-સ્મારકો છે તેને પણ વધુ સારી રીતે સાચવણી થાય તે માટે પહેલ કરી હતી. આવા સ્થળોમાં સ્વચ્છતા, પાણી, સુશોભન તથા અન્ય સુવિધા જળવાય તે માટે પણ રાજયની કંપનીઓને સૂચનો સાથે તેમને રસ હોય તે સ્થળો જાળવણી માટે આપવા માટે પત્ર લખવામાં આવ્યા હતા. જેમાં કેટલીક કંપનીઓએ રસ દાખવ્યો છે. કેટલીક કંપનીઓ દ્વારા આવા સ્થળોએ કેવી કામગીરી કરવાની રહેશે તે અંગે પૂછપરછ પણ કરવામાં આવી છે પરંતુ નિગમને રાજયના અન્ય પ્રવાસન સ્થળો માટે જે આશા હતી તે રીતે મોટાપાયે પ્રતિસાદ મળવા પામ્યો નથી.